Liput 25€. Lippu ja uuniperunabuffet 40€ Lipunmyynti 010 416 2600
Seinäjoen kaupunginteatterin kesäkomediassa seilataan avoimin mielin mertentakaiseen satumaahan – Tallinnaan. Nouse laivaan, luvassa on tappohauska kaksituntinen loma omasta arjestasi! Päiväristeily-komedia lähettää matkaan kaksi suomalaisturistia, joiden eväsrepusta löytyy seikkailunhalun ja toiveiden lisäksi runsas annos ennakkoluuloja ja epäilyksiä. Mutta perillä koetaan kaikki se, mikä tiedostavan suomalaisen kuuluu kokea: aikamatka entiseen Neuvostoliittoon sekä valaiseva pyrähdys uuteen ja uljaaseen Viroon. Käymättä emme jätä kauneuskirurgilla saati kynsiteknikollakaan. Henkiin herätetään myös Mustamäen tori sekä vanhat viikingit, joten säästä matkakuluissa ja tule teatteriin kokemaan koko paletti kahdessa tunnissa! Varoitus katsojalle! Jos tunnistat jostakin kohtauksesta tai hahmosta itsesi, olet luultavasti oikeassa. Esitykset kesä-heinä-elokuussa Mallas-näyttämöllä (Mallaskosken panimoravintolan teatteriterassi, os. Vesitorninkatu 1, Seinäjoki). Katettu katsomo!
Tarunhohtoinen trippi Tallinnaan kesä-, heinä- ja elokuussa
Aikuiset 14 euroa, Eläkeläiset 12 euroa, Opiskelijat 8 euroa. S-etukortilla 2 euron etu. Edun saa esittämällä S-etukortin lipunmyynnissä.
Ylemmän jatkosarjan toinen kotiottelu Koskenkorvaa vastaan.
Miesten Superpesistä JymyJussit - Koskenkorvan Urheilijat
Opas on paikalla tuvassa koko aukioloajan klo 12-17. Liinamaan tupa rakennettiin Ylihärmässä 1837 ja siirrettiin Törnävän museoalueelle 1960-luvulla kertomaan entisajan elämäntavasta. Tutustu samalla pihapiirin muihinkin kiehtoviin rakennuksiin - hämyisestä savutuvasta vilja-aitan viileyteen. Liinamaassa pääsee myös seuraamaan ja kokeilemaan erilaisia entisajan askareita. Ensimmäisenä lauantaina 7.7. pihapiirissä tehdään risuaitaa. Näinä viikonloppuina päivittäiset opastetut kierrokset museoalueella ovat tauolla.
Tunnelmallinen Liinamaan tupa kutsuu vierailulle lauantaisin ja sunnuntaisin 7.7.-5.8.
Liput 18e/hlö Lippuvaraukset: 045 3422 119 Klo 15-18
Näytelmän Pekka Oinonen palaa kotikyläänsä Jerusalemiin Suomen itärajalle. Mukana on äiti Linnean lisäksi vaimo Meeri ja tytär Jaana. Perhe on muuttanut työn perässä Ruotsiin, ja pääsyy vierailuun on häät- yhdet viimeisistä Jerusalemissa. Eletään uuden ajan kynnyksellä. Loppukesästä 1975 Suomi isännöi ETY-kokousta, ja sen myötä kaikki on muuttumassa. Kuoleva kylä edustaa koko Suomen kuolevaa maaseutua ja perinteistä elämäntapaa. Pekka kaipaa takaisin tähän yksinkertaiseen aikaan, ja Meeri puolestaan näkee kehityksen ja eteenpäin menemisen ainoana järkevänä vaihtoehtona. Tarinan yhden vuorokauden kuluessa Pekka löytää nopeasti tutut kuviot, entiset kaverinsa ja entisen korvenraivaajan asenteensa. Näytelmä on kuvaus suomalaisen syrjäkylän tyhjenemisestä, sodanjälkeisten asutustilojen yhden sukupolven elämänkaaresta ja perisuomalaisista ihmisistä. Lisätietoa ja näytösajat: www.larvateatteri.fi
Larvateatterin kesän näytelmä Törnävän kesäteatterissa
Seinäjoen kauppatorilla järjestetään kesällä 2018 vilttikirppiksiä joka sunnuntai elokuun loppuun asti. Kirppikselle ei oteta ennakkovarauksia ja se on maksuton. Tule myymään omat tarpeettomat tavarasi ja shoppailemaan tarpeellista muilta! Katso tarkemmat toimintaohjeet alla liitteenä olevista säännöistä.
Maksuton vilttikirppis sunnuntaisin Seinäjoen kauppatorilla klo 9-16 (säävaraus).
Seinäjoen kauppatorin vilttikirppis 2018
Juhlista kansallispukua ja nauti museoalueen teemaan sopivasta ympäristöstä. Avoinna ovat tuolloin Liinamaan talo, pohjalaisen pihapiirin kohteet, vanhat savutuvat, geo- ja luontonäyttely Keidas sekä museon perusnäyttely Kivinavetassa. Nauti Liinamaan talonpoikaistunnelmasta, vietä piknik ulkomuseon pihapiirissä ja tutustu Etelä-Pohjanmaahan museon näyttelyissä Kivinavetassa. Liinamaassa on koko päivän opas paikalla. Vapaa pääsy! Voit saapua Törnävän museoalueelle pukeutuneena kansallispukuun, kansanpukuun tai muinaispukuun. Voit myös pukeutua kansallispuvun innoittamaan asuun tai tulla paikalle kansallispukuasenteella juhlistamaan kansallispukuja. Kaikki ovat tervetulleita! Saavu viettämään eväsretkeä omien piknikeväiden kanssa tai osta museokaupasta naposteltavaa ja juotavaa. Sateen sattuessa eväitä voi siirtyä syömään sisätiloihin Kivinavettaan. Lue lisää tapahtuman synnystä ja kansallispuvun syntymäpäivästä http://kansallispuku.blogspot.com/p/kansallispukujen-tuuletuspiknik.html
Tule tuulettamaan kansallispukuasi ja juhlistamaan kansallispuvun syntymäpäivää 5.8.2018
Aikuiset 14 euroa, Eläkeläiset 12 euroa, Opiskelijat 8 euroa. S-etukortilla lipuista 2 euron etu. Edun saa esittämällä S-etukortin lipunmyynnissä.
Ylemmän jatkosarjan ensimmäinen kotiottelu.
Miesten Superpesistä JymyJussit - Joensuu
Teppo Koiviston mestarikurssilla paneudutaan osallistujien vapaavalintaiseen ohjelmaan yksilöopetuksena. Kurssi huipentuu opiskelijoiden päätöskonserttiin. Koivisto toimii tällä hetkellä Hannoverin musiikkikorkeakoulun pianomusiikin vt. professorina. Opintojakson järjestää Taideyliopiston Sibelius-Akatemian klassisen musiikin osasto.
Taideyliopiston Sibelius-Akatemian Seinäjoen yksikkö
Teppo Koiviston pianon kesäakatemian opiskelijat esiintyvät kurssin päätöskonsertissa Seinäjoki-salissa. Vapaa pääsy. Seinäjoki-sali sijaitsee Kampustalolla, osoite Kalevankatu 35, Seinäjoki.
Teppo Koiviston Pianon kesäakatemian päätöskonsertti
Teppo Koiviston pianon kesäakatemian opiskelijat esiintyvät kurssin päätöskonsertissa Seinäjoki-salissa. Ohjelmistossa klassisen pianomusiikin helmiä Vapaa pääsy. Seinäjoki-sali sijaitsee Kampustalolla, osoite Kalevankatu 35, Seinäjoki.
Teppo Koiviston pianon kesäakatemian päätöskonsertti
Juurella pikkusisko järjestää parhaat pirskeet, kun kuppien ja kattiloiden äärellä korvia hellii live- musiikki. Äärellä LIVE tuo säpinää arkeen, luvassa hemmottelua kaikille aisteille. Nähdään Äärellä! Torstaina 2. päivä elokuuta saamme kuulla Kaustisella syntyneen Topi Sahan on väkeviä sanoituksia ja vähäeleistä kappaleita. Helsingin Sanomat on tituleerannut tätä osan vuodesta Hongkongissa viettävää artistia kotimaisen folkin toivoksi. Sahan neljäs albumi, maaliskuussa ilmestynyt Lopunajan rakastavaiset on saanut osakseen kauttaaltaan kiittäviä arvioita. Julius Maurasen tuottamaa albumia on luonnehdittu pysäyttäväksi ja ikiaikaiseksi. Soundi-lehden mukaan Sahan toiminta ”melko marginaalisen musiikin alalla ja sitä kautta isompiin kuvioihin päätyminen antaa uskoa vanhan liiton tapaan tulla tunnetuksi levy levyltä, ajan myötä”. Savon Sanomien mukaan ”tuntuu, kuin Topi Saha olisi ollut olemassa aina”. Soolouransa ohella Saha musisoi säännöllisesti Antero Lindgrenin ja Mikko Joensuun taustayhtyeissä. Miehen itsensä lisäksi ovat hänen laulujaan esittäneet mm. Lassi Valtonen, Anna Puu, Ellinoora ja Johanna Försti. ”Minkäänlaisia kikkoja ei tarvita, kun on vahva tarina ja taito kertoa. Sahalla on. Hän on aivan poikkeuksellinen lahjakkuus.” -Helsingin Sanomat. Tervetuloa, showtime noin klo 19:00.
Äärellä LIVE -illoissa nautitaan vaihtuvien artistien musiikista ja halutessasi voit myös herkutella tai sammuttaa janosi Äärellä herkuilla!
Carl Wargh (1938-2018) kuului taiteenlajinsa mestareihin. Hän oli suomalaisen akvarelliosaamisen ehdotonta kärkeä. Hän onnistui luomaan omaperäisen kiehtovan kuvakielen, jonka piirrosjälki ja akvarellitekniikka ovat helposti tunnistettavissa. Warghin aiheet ovat oikeastaan hyvin traditionaalisia, pääosin klassisia maisema- ja interiööritutkielmia. Mutta mitään sievistelevää akvarellimaneereja hänen taiteensa ei ole vaan varmaotteista ja toisaalta konventioita rikkovaa – oikeastaan hyvin lähellä nuorempien nykypiirtäjien teoksia. Muistonäyttelyssä on esillä laaja kokonaisuus Warghin tuotantoa eri aikakausilta, mutta myös taiteilijan viimeisiksi jäänteitä teoksia. Näyttelyn tuottaa Seinäjoen Taidehallin kanssa Kuntsin Säätiö. Näyttelyn kuratoi Anne-Maj Salin.
Pohjalaisen akvarellitaiteilijan muistonäyttely
Ilmoittautuminen nettisivujemme kautta. Muista ilmoittautua ajoissa, jotta varmistat paikkasi kurssille. Mikäli etä pääsekään, muista perua ilmoittautuminen!
Kurssin hinta on 390€ ja se sisältää: - 2 pakkolaukaisuhyppyä. - Alavuden ilmailukerhon jäsenyys - vakuutuksen sekä itselle, että kolmannelle osapuolille vahingoista - Suomen ilmailuliiton jäsenyys ja Ilmailu-lehti - Hyppykaluston käyttöoikeus koko oppilasuran ajalle - Ilmainen jatkokoulutus koko oppilasuran ajalle (maksat vain hypyistäsi)
Alavuden Ilmailukerho järjestää laskuvarjohypyn alkeiskursseja kerran kuukaudessa huhtikuusta syyskuuhun. Koulutuspaikkana toimii Alavuden lentokenttä, Savikonkydöntie 129. Kurssin ensimmäiset 2 päivää (ke ja to klo 17.30-21.00) ovat teoriapainotteisia, kolmas päivä (pe klo 17.30-21.00) tehdään käytännön harjoituksia. Lauantaina pistetään laskuvarjo selkään, istutaan koneeseen ja lähdetään hyppäämään! Sunnuntai on kurssin varapäivä, jos lauantain säät eivät ole suosiollisia hyppäämiselle. Kesäkuun kurssin teoriat pidetään Rengonharjun lentokentällä Etelä-Pohjanmaan Ilmailukerhon tiloissa, itse hypyt tapahtuvat Alavudella. Kurssilla opit kaiken mitä onnistunut laskuvarjohyppy pitää sisällään. Kurssin jälkeen voit jatkaa oppilasuraa kouluttajan ohjeistuksella, kunnes suoritat koehypyn ja saat itsenäisen hyppääjän lisenssin. Kurssin hinta on 390€ ja se sisältää: - 2 pakkolaukaisuhyppyä. - Alavuden ilmailukerhon jäsenyys - vakuutuksen sekä itselle, että kolmannelle osapuolille vahingoista - Suomen ilmailuliiton jäsenyys ja Ilmailu-lehti - Hyppykaluston käyttöoikeus koko oppilasuran ajalle - Ilmainen jatkokoulutus koko oppilasuran ajalle (maksat vain hypyistäsi) Meillä voit maksaa myös Smartum-, TYKY-, Edenred-seteleillä sekä Sporttipassilla. Käy tutustumassa ja ilmoittautumassa osoitteessa www.alavudenilmailukerho.com Lisätietoa saat: - sähköpostilla alavudenik@gmail.coom - puhelimitse 045 121 5767 Tervetuloa Alavuden taivaalle!
Alavuden Lentokenttä, Savikonkydöntie 129, Alavus
Laskuvarjohypyn alkeiskursseja kerran kuukaudessa huhtikuusta syyskuuhun
Lehmät keikkailevat Seinäjoen kesäteatterissa Törnävänsaarella! Joku aivan MUU! on laulullinen seikkailunäytelmä lehmistä, jotka valtakunnallisen lasten maitolakon seurauksena joutuvat hakemaan uutta työtä. Työnhakumatka vie lehmät lopulta aina kuuhun saakka! Näytelmä on vauhdikas ja leikkisä kahden näyttelijän show. Sen ensiesitys nähtiin kesällä 2016. Esitys sopii hyvin yli 2-vuotiaille. Rooleissa: Laura Kivimäki ja Tero Heinämäki